
   HOTĂRÂREA NR.355
privind constituirea Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială, în vederea acordării subvenţiilor de la bugetul local  în baza Legii nr. 34/1998, a procedurii de parcurs a Comisiei de evaluare şi selecţionare în vederea acordării subvenţiilor din bugetul local, precum și a Grilei de evaluare cu punctajul maxim care poate fi acordat pentru fiecare din criteriile de evaluare

Consiliul Local al Municipiului Craiova, convocat de îndată în şedinţa extraordinară din data de 05.09.2025;


Având în vedere referatul de aprobare nr.290462/2025, raportul nr.285597/2025 întocmit de Direcţia Economico-Financiară  şi raportul de avizare nr.290586/2025 prin care se propune constituirea Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială, în vederea acordării subvenţiilor de la bugetul local  în baza Legii nr. 34/1998, a procedurii de parcurs a Comisiei de evaluare şi selecţionare în vederea acordării subvenţiilor din bugetul local, precum și a Grilei de evaluare cu punctajul maxim care poate fi acordat pentru fiecare din criteriile de evaluare și avizele nr.27/2025 al Comisiei I-Buget Finanţe, Studii, Prognoze şi Administrarea domeniului, nr.25/2025 al Comisiei IV-Învăţământ, Cultură, Sănătate, Culte, Tineret şi Sport şi nr.29/2025 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările şi completările ulterioare și Hotărârii Guvernului nr.1153/2001 pentru aprobarea Normelor metodologice de aplicare a Legii nr. 34/1998, cu modificările şi completările ulterioare;
 În temeiul art.129 alin.2 lit. d coroborat cu alin.7 lit. b, art.139 alin.1 art.154 alin.1, art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1. Se aprobă constituirea Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii,  în vederea acordării subvenţiilor de la bugetul local în baza Legii nr.34/1998, cu modificările și completările ulterioare, prevăzută în anexa nr.1 care face  parte integrantă din prezenta hotărâre.
Art.2. Se aprobă Procedura de parcurs a comisiei prevăzută la art.1, conform anexei nr.2 care face parte integrantă din prezenta hotărâre.
Art.3. Se aprobă Grila de evaluare cu punctajul maxim care poate fi acordat pentru fiecare din criteriile de evaluare, prevăzute în grila de evaluare, asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care înfiinţează şi administrează unităţi de asistenţă socială, în vederea acordării unor subvenţii de la bugetul local, prevăzută în anexa nr.3 care face parte integrantă din prezenta hotărâre.
Art.4. Se aprobă încetarea efectelor Hotărârii Consiliului Local al Municipiului Craiova nr.297/2021.
Art.5. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Economico-Financiară, Direcţia Generală de Asistenţă Socială Craiova şi membrii comisiei vor aduce la îndeplinire prevederile  prezentei hotărâri.

